laion/Wikipedia-Exotic huggingface dataset:
בר כל

בר כל היא רשת סופרמרקטים ישראלית, שהוקמה ב-1991 על ידי מנחם כרמל ומיועדת בעיקר למגזר החרדי. ב-2019 נרכשה הרשת על ידי הרשת המתחרה, נתיב החסד של שמואל אטיאס, וכיום היא חלק מרשת הכוללת כ-70 סניפים (מתוכם כ-40 בשם "בר כל-טוב"). ב-1991 הקים מנחם כרמל רשת מרכולים מוזלים שנועדה לשרת את ציבור האברכים והמשפחות מרובות הילדים בריכוזים החרדיים. הפעלת הרשת הייתה חלק ממדיניותה של מפלגת דגל התורה ובתחילה אף נקראה הרשת בשם "צרכניית דגל התורה" (ובשמה המקוצר: "דגל"). בשנים הראשונות פעלה הרשת כמלכ"ר והמכירה התאפשרה לחברים רשומים בלבד. בעקבות הוראת מבקרת המדינה, מרים בן-פורת, שונה מעמדה לחברה בע"מ, והיא קיבלה את השם "בר-כל". החברה הצהירה כי היא החברה היחידה הקונה חומרי גלם ומוצרים ממפעלים ששומרים שבת וחרתה על דגלה לעודד את מצוות שמירת השבת ועל כן בלוגו מופיעה הסיסמה "השבת אומרת תודה". מאז התפתחה הרשת באמצעות חברת האם ברכת הארץ להיות רשת עם כ-50 סניפים, בעיקר בריכוזים החרדיים, בהם גם סניפי מכולת קטנים בשם "ברכולית" וכן רשת חנויות פירות וירקות בשם "שוק האיכרים". מותג הבית של הרשת הוא "ברטיב", תחתיו משווקים מוצרים בתחום המזון. היקף מכירותיה של בר-כל הוערך ב-2014 בכ-525 מיליון ש"ח. ביוני 2019 לאחר מספר חודשים של משא ומתן - אושר המיזוג בין רשתות הענק של המגזר החרדי, כאשר נתיב החסד בעלת ה-30 סניפים בבעלות שמואל אטיאס רכשה את רשת ברכל בעלת ה-48 סניפים, בכפוף למכירת 4 סניפים באזורים בהם היה חשש למונופול של הרשת. הרשת שילשה את גודלה בין-לילה לאחר המכירה ומחזור המכירות השנתי שלה העומד על בין 200–300 מיליון שקל לשנה צפוי לגדול למיליארד שקל בשנה. בר כל, ברשת החברתית פייסבוק דירוג BDI לשנת 2014 דוד הכהן, ‏אושרה עסקת המיזוג החרדית הגדולה: נתיב החסד תרכוש את בר כל, באתר כיכר השבת, 6 ביוני 2019 שני מוזס, ‏מיזוג הענק במגזר החרדי יוצא לדרך: נתיב החסד תרכוש את בר כל, באתר גלובס, 6 ביוני 2019
רייכסלייטר

רייכסלייטר (בגרמנית: Reichsleiter; מנהיג לאומי או מנהיג הרייך) הייתה הדרגה הפוליטית השנייה בהיררכיה של המפלגה הנאצית (NSDAP), כשמעליה רק דרגת היושב ראש, הפיהרר, ותחתיה נמצא הגאולייטר. הרייכסלייטר דיווח ישירות לאדולף היטלר. הרייכסלייטר היה חלק מהמטה הכללי של המפלגה הנאצית, שמושבו היה בבית החום שבמינכן. במהלך שנות המפלגה קיבלו את הדרגה 26 חברים, וכיהנו לכל היותר 18 במקביל: מקס אמאן, רייכסלייטר העיתונות. מרטין בורמן, רייכסלייטר המפלגה הנאצית. פיליפ בוהלר, רייכסלייטר מטה הפיהרר. ולטר בוק, רייכסלייטר בית הדין העליון של המפלגה. ריכרד ולטר דרה, ואז הרברט בקה, שר החקלאות והמזון. אוטו דיטריך, ראש עיתונות המפלגה. פרנץ ריטר פון אפ, ראש המשרד למדיניות קולוניאלית. קרל פיהלר, ראש המשרד הראשי לפוליטיקה עירונית. הנס פרנק, מושל הגנרלגוברנמן. וילהלם פריק, שר הפנים. גרגור שטרסר, ואז יוזף גבלס, שר התעמולה. וילהלם גרים, ראש הלשכה השנייה בבית הדין העליון של המפלגה. רודולף הס, סגן הפיהרר. קונסטנטין הירל, מנהיג שירות העבודה של הרייך. היינריך הימלר, רייכספיהרר אס אס ומפקד המשטרה הגרמנית. אדולף הוהליין, ראש גיס הנהגים הנאצי. גרגור שטראסר, אז רוברט ליי, ראש הארגון המדיני במפלגה. ארנסט רהם, אז ויקטור לוצה, ואז וילהלם שפמאן, ראש האס אה. אלפרד רוזנברג, נציג הפיהרר. באלדור פון שיראך, ראש האגף לחינוך הנוער. פרנץ שוורץ, גזבר הרייך. תג צווארון עד 1939 תג צווארון לאחר 1939 סמל הדרגה - תג שרוול דגל הדרגה
אולסטייט

אולסטייט (באנגלית: Allstate) היא מכונית משפחתית גדולה מתוצרת יצרנית הרכב האמריקאית קייזר-פרייזר (באנגלית: Kaiser-Frazer) אשר יוצרה בין השנים 1952–1954 בארצות הברית. בין השנים 1952 – 1953 דגמי "אולסטייט" הוצאו למכירה על ידי רשת "Sears" (אנ') באמצעות אולסטייט (מותג רכב). דגמי "אולסטייט" היו גרסה משופרת של דגמי הנרי ג'יי. את רעיון השיווק הגה הנרי ג'יי קייזר שראה את רשת הקמעונאות "Sears" (אנ') כאמצעי שיווק המוני (רשת "Sears" הייתה עד שנות ה-80 של המאה העשרים רשת הקמעונאות הגדולה ביותר ב-ארצות הברית). יצור הדגם התחיל ב-20 בנובמבר 1951. 2 דלתות - בתצורת קופה (של דגמים המיוצרים משנות ה-70), בשנות ה-50 הדגם הוגדר כמכונית משפחתית גדולה קומפקטית. מנוע קדמי. סוג הנעה: הנעה אחורית. מנוע בנזין. בניגוד ל-"הנרי ג'יי" המוקדמות שנבנו ללא מכסה תא מטען פנימי (כדי להפחית עלויות), דגמי "אולסטייט" הגיעו עם מכסה תא מטען פנימי. ריפוד פנימי: וניל או עור. תאוצה בין 0–100 קמ"ש היא 21.7 שניות (דגם בסיסי, מנוע 2.2 ליטר המשודך לתיבת הילוכים ידנית - 3 מהירויות). תאוצה בין 0–100 קמ"ש היא 21.2 שניות (דגם בסיסי, מנוע 2.2 ליטר המשודך לתיבת הילוכים ידנית - 4 מהירויות). תאוצה בין 0–100 קמ"ש היא 21.0 שניות (דגם דה-לוקס, מנוע 2.2 ליטר המשודך לתיבת הילוכים ידנית - 3 מהירויות). תאוצה בין 0–100 קמ"ש היא 21.2 שניות (דגם דה-לוקס, מנוע 2.2 ליטר המשודך לתיבת הילוכים ידנית - 4 מהירויות). סדרה 4. סדרה 6. דגם 110 בסיסי - מחיר היחידה עמד על 1,395 דולר (שנת 1952, ארצות הברית), 1,528 דולר (שנת 1953, ארצות הברית). דגם 111 - מחיר היחידה עמד על 1,486 דולר (שנת 1952, ארצות הברית) דגם 113 דה-לוקס - מחיר היחידה עמד על 1,539 דולר (שנת 1952, ארצות הברית), 1,589 דולר (שנת 1953, ארצות הברית). דגם בסיסי - מחיר היחידה עמד על 1,594 דולר (שנת 1952, ארצות הברית). דגם 115 "דה-לוקס" - מחיר היחידה עמד על 1,693 דולר (שנת 1952, ארצות הברית), 1,785 דולר (שנת 1953, ארצות הברית). הנרי ג'יי אולסטייט (מותג רכב) מדיה וקבצים בנושא אולסטייט בוויקישיתוף "קייזר-פרייזר" - היסטוריה ateupwithmotor.com/model-histories/kaiser-frazer "אולסטייט" auto.howstuffworks.com/1952-1953-allstate1 "אולסטייט" הוצאו למכירה על ידי רשת "Sears" chicagokenny.com/the-allstate-automobile-sold-by-sears "אולסטייט" שנת 1952 - מפרט automobile-catalog.com/make/allstate/allstate/a-230/1952
או תאנט (אי)

האי או תאנט (באנגלית: U Thant Island) או האי בלמונט (Belmont Island) הוא אי מלאכותי קטן (30 על 60 מטרים) על איסט ריבר שבעיר ניו יורק. האי מהווה חלק מרובע מנהטן והוא נמצא דרומית לאי רוזוולט ממול מטה האומות המאוחדות ברחוב 42 שבאי מנהטן. האי הוא שמורת טבע ואתר קינון לעופות נודדים (באי מצויה מושבה של קורמורנים). האי נוצר כתוצר לוואי של הקמת מנהרה מתחת לאיסט ריבר המחברת בין האי מנהטן לאזור באי קווינס שנקרא קומפני טאון - אזור שהיה בבעלות יצרן הפסנתרים ויליאם סטיינווי. המנהרה הוקמה ביוזמתו, והאי נבנה על מנת לאפשר חפירה ממרכז הנהר לשתי גדותיו. סטיינווי לא השלים את בניית המנהרה, וזו הושלמה על ידי אוגוסט בלמונט הבן. המנהרה משמשת כיום כחלק מקו 7 של הרכבת התחתית של ניו יורק, והאי נקרא רשמית על שמו. האי לא היה בשימוש עד שנת 1977, אז אומץ על ידי עובדי האו"ם, אשר חכרו את האי וקראו לו על שם המזכיר הכללי של האומות המאוחדות או תאנט (אף שהשם אינו רשמי, האי מוכר בשם זה). בשנת 2000 הוצע להקים במקום אובליסק ותחתיו קפסולת זמן, אולם הפרויקט לא יצא לפועל. מדיה וקבצים בנושא או תאנט בוויקישיתוף ניו יורק הנשכחת אי עבור או - תמונות איי ניו יורק תמונות סטינווי, קווינס אתר: www.nycsubway.org מנהרות סטינווי
אנפרני סיימונס

אנפרני טייריק סימונס (באנגלית: Anfernee Tyrik Simons; נולד ב-8 ביוני 1999) הוא כדורסלן אמריקאי המשחק בקבוצת פורטלנד טרייל בלייזרס מליגת ה-NBA, בעמדות הרכז והקלע. בשנת 2021 השתתף בתחרות ההטבעות באולסטאר ה- NBA ואף זכה במקום הראשון. סימונס, אשר נולד בעיר אלטמונטה ספרינגס שבפלורידה, נקרא על שמו של כדורסלן העבר אנפרני הארדוויי אותו אהדו הוריו. בין השנים 2013–2017 למד ב"תיכון אדג'ווטר" אשר באורלנדו, פלורידה, ובשנתו האחרונה בקבוצת הכדורסל שלו רשם ממוצעים של 23.8 נקודות, 7.2 ריבאונדים ו-4.2 אסיסטים למשחק. בשנת 2017 החל ללמוד באקדמיית הספורט הקדם-אקדמית IMG, בה למדו בעבר שחקני NBA רבים, כגון מייקל ביזלי, דווייט פאוול וג'ונתן אייזק. בינואר 2018 ביטל סימונס את התחייבותו ללמוד באוניברסיטת לואיוויל, וכחודשיים לאחר מכן הודיע על החלטתו להירשם לדראפט ה-NBA מבלי לשחק כלל בליגת המכללות. בדראפט ה-NBA‏ 2018 נלקח סימונס בבחירה ה-24, על ידי פורטלנד טרייל בלייזרס. בכך הפך לאמריקאי הראשון מאז שנת 2005 אשר נבחר בדראפט מבלי לשחק קודם לכן בליגת המכללות או בקבוצה מקצועית. במשחק העונה הסדירה האחרון של עונת 2018/2019 פתח סיימונס לראשונה בחמישייה הפותחת, בשל היעדרם של דמיאן לילארד וסי. ג'יי. מקולום, ורשם שיאי קריירה של 37 נקודות, 7 שלשות, 9 אסיסטים ו-6 ריבאונדים ב-48 דקות משחק. באולסטאר 2021 שהתקיים ללא קהל, אנפרני סימונס, נבחר להשתתף בתחרות ההטבעות, שהיה מקוצר בעקבות נגיף הקורונה שהתקיים במחצית של משחק האולסטאר. בסיבוב הראשון הוא התמודד נגד אובי טופין, שהיה ה-"פייבוריט" של התחרות הזו, וקסיוס סטנלי, שנבחר באותו דראפט של אובי טופין במקום ה-54. בסיבוב הראשון אובי טופין ואנפרני סימונס עלו, ובגמר, אנפרני גבר על אובי, שההטבעה המכריעה הייתה של סימונס, במהלכה ניסה לנשק את הטבעת. בעקבות זכייה בתחרות זו אנפרני סימונס קיבל 500,000 דולר אמריקאי. בעונת 2021/22 הוא התחיל לקבל הרבה יותר הזדמנויות לדקות משחק לאחר פציעתו של כוכב הקבוצה דמיאן לילארד ומראה פוטנציאל להיות כוכב אמיתי בליגה כאשר הוא קולע בממוצע כ-22 נקודות למשחק בנוסף לכ-5.9 אסיסטים. מדיה וקבצים בנושא אנפרני סיימונס בוויקישיתוף אנפרני סיימונס, ברשת החברתית אקס (טוויטר) אנפרני סיימונס, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN בשנת 2005 הוחל חוק המחייב שחקנים אמריקאים לחכות לפחות שנה מסיום התיכון ועד להרשמה לדראפט. סיימונס הוא איש המסתורין של הדראפט, באתר heavy.com,‏ 22 במרץ 2018 נדרשת רק קבוצה אחת על מנת להפוך את סיימונס לנבחר הסיבוב הראשון, באר ספורטס אילוסטרייטד, 17 בינואר 2018 סיימונס נרשם לדראפט ה-NBA היישר מהתיכון, באתר kentucky.com,‏ 22 במרץ 2018 רשימת הנבחרים בדראפט 2018, באתר basketball-reference.com הדרך המיוחדת של סיימונס ל-NBA, באתר fansided.com,‏ 22 ביוני 2018 סיכום המשחק בין פורטלנד לסקרמנטו, באתר ESPN,‏ 11 באפריל 2019
רבותיי הקצינים: הצילו את הקיסר

"רבותיי קצינים: הצילו את הקיסר" (ברוסית: Господа́ офице́ры: Спасти́ импера́тора) הוא סרט הרפתקאות עלילתי רוסי בבימויו של אולג פומין משנת 2008, המגולל את הרפתקאותיהם של שבעת קציני הצבא הלבן על רקע מלחמת האזרחים ברוסיה. קיץ 1918, ברוסיה מתרחשת מלחמת אזרחים. הבולשביקים שומרים על הצאר ניקולאי השני ומשפחתו במעצר בעיר יקטרינבורג. קבוצת קציני התנועה הלבנה בפיקוד סרן המטה אנדריי דווידוב מקבלת משימה מסוכנת: לשחרר את הצאר. אנשיו של דווידוב מנסים לעצור את קצין המשטרה החשאית בייטיקס. שבעה שליחים אמיצים (שאליהם מצטרפת גם כלתו של הקטפן ואריה) מוצאים עצמם במאבק פנים מול פנים נגד לוחמי הצבא האדום... אולג פומין - קפטן דווידוב אלכסנדר בוכרוב - קפטן ואסנצוב מאראט בשארוב - סגן ליובאווין אנטולי בליי - איש המשטרה החשאית הסובייטית בייטיקס סרגיי בטאלוב - פרולן ניאסני יבגני סטיצ'קין - קרסובסקי אנה אזארובה - ואריה פאבל עבדאלוב - אל"ם סטרלצקי מיכאיל גורבוי - החייל לוזינסקי סטניסלב דוז'ניקוב - סמיון ניאסני גיידר סדיחוב - דז'גאייב ולדימיר וינוגרדוב - קפטן בלסקי יורי סיסוייב - הספן פנקראטייב יורי מסלאק - אל"ם זינביץ' "רבותיי הקצינים: הצילו את הקיסר", במסד הנתונים הקולנועיים IMDb (באנגלית) "רבותיי הקצינים: הצילו את הקיסר", באתר AllMovie (באנגלית) "רבותיי הקצינים: הצילו את הקיסר", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שנייה קודם...

כשנייה קודם... (ברוסית: Секунда до...) היא סדרת טלוויזיה רוסית-אוקראינית משנת 2007 מז'אנר הפנטזיה. שישה אנשים שונים לחלוטין מופיעים במקום מוזר. השחקן גלב שאיבד את כל מה שהיה, כולל את חייו; רוצחת ויולטה נהרגה במהלך ביצוע "סדר"; "הסבא" איגור שנהרג על ידי חייל צעיר בגין לעגו כלפיו; המכורה לאקסטזי שמתה ממנת יתר של סמים; הכלה שמצאה את החתן עם הפילגש וירתה בהם (וגם); אולג שהשאיר את הילדה שנפטרה בזמן הלידה והיה שיכור כשהוא התנגש עם המכונית בתוך עץ. המלאך מסביר להם שכולם נשלפו מהמציאות בשנייה האחרונה שלפני... מכאן ואילך הם - "מלאכים בחוזה": יש להם סיכוי לתקן את חייהם אם הם יבצעו את כל משימותיו של המלאך. בתיקון הנזק הם יכולים להפריע למהלך החיים הנוכחי תוך תיקון מצבים קריטיים ובהצלת אנשים. כדי למנוע פגישה מסוכנת של אשת הפרחים לרה עם גנגסטרים וכדי לשכנע את החייל העריק עם האקדח האוטומטי שבמציאות הראשונית נהרג על ידי אנשים מסוימים, לא לעשות שטויות ולהימנע משפיכות דמים, כדי להבריח את המתבגר הקשה אנטון מחברתם הרעה של המכורים אשר יביאו למותו... כל אלה ושלל מקרים נחים לפתחם של הגיבורים שמוטלת עליהם המשימה להצילם. ובמקביל אמה הסקרנית גורמת לשטן שמופיע בצורת זקן שלו בשם ליאוניד סמיונוביץ' להתהלך ברחובות הערים בקרב בני האנוש, באותן הרחובות שבהן הסתובב אמן נמרץ עם פניו של ישו. ועם כל פרק חדש המצב מסתבך. לגבי גורלותיהם של כל הגיבורים, נראה שזה רק שיעור בהימור אפוקליפטי בין המלאך והשטן. נודר מגאלובלישווילי בתור השטן לב בוריסוב בתור ולנטיין מיכאילוביץ' אלכסנדר טיוטין בתור המלאך מיכאל אנדריי ברקובסקי בתפקיד אנטון אולג פרימאגנוב כאביו של אנטון אולג טקטארוב כמאמן אולג נטליה שבץ בתפקיד ולריה סרגייבנה (לארה) יקטרינה ברנר כאקסטזי קיריל בורדיחין בתפקיד איגור יבגניה בורדיחינה כוויולטה איגור סקליאר כבעלה של לרה תמרה יאצנקו בתפקיד נונה אלכסנדרובנה גאורגי דרוזד בתפקיד ולרה איגור פורמניוק כרוצח מטורף "שנייה קודם...", במסד הנתונים הקולנועיים IMDb (באנגלית) "שנייה קודם...", במסד הנתונים הקולנועיים KinoPoisk (ברוסית) "TOB". אורכב מ-המקור ב-2011-11-28. נבדק ב-2016-04-16. SMF (ארכיון) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שנייה קודם...".
איירבוס בלוגה XL

איירבוס בלוגה XL הוא מטוס תובלה רחב גוף המבוסס על מטוס A330-200 שנועד להחליף את איירבוס בלוגה. לדגם XL סיומת גוף הדומה בחלקה לדגם הקודם. פיתוח, בניה ותפעול מבוצע על ידי חברת איירבוס להובלת חלקי מטוסים גדולים מדי. הפרויקט הושק בנובמבר 2014 ומתוכנן שיהיה בעל קיבולת גבוהה יותר ב-30% מהדגם הקיים. ה-XL מסוגל לספק שתי קונסולות כנף A350 XWB במקום אחת. סיום עבודות העיצוב הוכרז ב-16 בנובמבר 2015. ההרכבה הסופית החלה בשנת 2017. הטיסה הראשונה (טיסת מבחן) שהמטוס ביצע הייתה ב-19 ביולי 2018, בידי הטייס כריסטוף קל, טייס המשנה ברנרדו סאייס-בניטו הרננדז ומהנדסת הטיסה ג'ין מישל פן. המטוס המריא בשעה 14:21 שעון מקומי ונחת בהצלחה בשדה התעופה בטולוז, בלגנאק, צרפת, הטיסה נמשכה 4 שעות ו-11 דקות. ב-9 בינואר 2020 נכנס לשירות פעיל כאשר ביצע המטוס את הטיסה המבצעית הראשונה. מדיה וקבצים בנושא איירבוס בלוגה XL בוויקישיתוף «Beluga XL programme achieves design freeze» Airbus, 16 September 2015 «Крупнейший грузовой самолёт Airbus совершил первый полет» // Бизнес Цензор, 19 июля 2018 Самолет Airbus BelugaXL совершил первый полет // Популярная механика, 19 июля 2018 «Flying whale: Airbus BelugaXL takes flight» New Atlas, July 20, 2018 שירות כלכליסט, המטוס המוזר והמדהים שלעולם לא תטוסו בו, באתר כלכליסט, ‏14 בינואר 2020 ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
אבודים בעוץ

אבודים בעוץ (באנגלית: Lost in Oz) היא סדרת הנפשה אמריקאית לכל המשפחה מסוגת פנטזיה והרפתקאות, המבוססת על הספר "הקוסם מארץ עוץ" מאת ליימן פרנק באום. הסדרה הופקה על ידי אולפני אמזון עבור פריים וידאו, שירות וידאו על פי דרישה שפותח על ידי אמזון. העונה הראשונה של הסדרה הופצה לראשונה בארצות הברית בפריים וידאו ב-4 באוגוסט 2017, כאשר הפרק הראשון של הסדרה, אשר משמש כפיילוט שלה, הופץ לראשונה ב-26 ביוני 2015. העונה השנייה של הסדרה הופצה ב-8 ביוני 2018. בישראל הסדרה שודרה כעונה אחת בדיבוב עברי בערוץ הילדים החל מה-11 בנובמבר 2019 עד ה-16 בדצמבר באותה שנה. לסדרה הופקו שתי עונות בעלות 26 פרקים באורך 24 דקות. דורותי גייל, ילדה הבוגרת לגילה, נסחפת יחד עם כלבה טוטו לארץ עוץ בלי דרך ברורה הביתה. כדי לחזור חזרה הביתה, על דורותי לאסוף סוגים שונים של אלמנטים קסומים. בהמשך הסדרה, דורותי וחבריה החדשים שהיא פגשה, הולכים לאיבוד במדבר הקטלני, כמו כן, הם מנסים להביס את המלך נום ולהציל את עיר הברקת. ערך מורחב – הקוסם מארץ עוץ - דמויות במאית הדיבוב בעברית הייתה אפי בן ישראל ומפיקת הדיבוב הייתה ענבר שטגר עזרא. בנוסף דיבב בדיבוב העברי תמיר גינזבורג. הקוסם מארץ עוץ (אנימה) הקוסם מארץ עוץ (אנימציה) אבודים בעוץ, ברשת החברתית אקס (טוויטר) "אבודים בעוץ", במסד הנתונים הקולנועיים IMDb (באנגלית) "אבודים בעוץ", במסד הנתונים הקולנועיים KinoPoisk (ברוסית) אבודים בעוץ, במיזם "אישים" לתיעוד היצירה הישראלית חדש בטלוויזיה: יום שני, 11 בנובמבר 2019, שי שגב, באתר ג'ירפה, 10 בנובמבר 2019 נשאר הדיבוב המקורי בדיבוב העברי
פרשת הנשמות המתות

פרשת הנשמות המתות (ברוסית: Дело о «Мёртвых душах») היא מיני-סדרת טלוויזיה רוסית משנת 2005 בבימויו של פאבל לונגין המבוססת באופן רופף על סיפורים שונים של ניקולאי גוגול, כולל "נשמות מתות". הרשם הקולגיאלי איוואן שילר נשלח לעיר המחוזית נ' כדי לחקור את היעלמותו של הרמאי פאבל איוואנוביץ' צ'יצ'יקוב מהכלא. הוא נבלם על ידי פקידי העירייה שמונהגים על ידי המושל א.א. סקבוזניק-דומוחאנובסקי. לאחר שהוא חוקר סדרת מפגשים מוזרים, שילר עצמו הופך לצ'יצ'יקוב בגמר. פאבל דרוויאנקו - איוון אפאנסייביץ' שילר קונסטנטין חבנסקי - פאבל איוואנוביץ' צ'יצ'יקוב / החייט סרגיי גרמש - אנטון אנטונוביץ' סקבוזניק-דמוחאנובסקי, המושל נינה אוסטובה - אנה אנדרייבנה, אשת המושל סרגיי קולסניקוב - איש ההוצאה לפועל כריסטיאן סטפנוביץ' דרז'ימורדה אלכסנדר אבדולוב - נוזדריוב ויקטור אברוסימוב - תובע ויקטור ורז'ביצקי - לאונטי וסילייביץ' דובל ולדימיר סימונוב - אלכסנדר פון בנקנדורף רומן מדיאנוב - מנהל הדואר איוואן קוזמיץ' שפקין אלכסנדר סמצ'ב - סובאקביץ' לאוניד ירמולניק - פליושקין אנה ארדובה - מרתה סמיונובנה, עוזרת בית אנדריי ברוניקוב - האב פומה ילנה גאליבינה - נסטסיה פטרובנה קורובוצ'קה אלכסנדר אילין - השופט אמוס פיודורוביץ' ליאפקין-טיאפקין מקסים קונובאלוב - גרגורי, משרת יורי ניפונטוב - ארטמי פיליפוביץ' זמליאניקה אינגה סטרלקובה-אובולדינה - מריה אנטונובנה, בת המושל גלינה פטרובה - פולצ'ריה איבנובנה ולדימיר סלניקוב - אפנסיי איוואנוביץ' סרגיי סרוב - איוואן לזארביץ' סוויסטונוב פיוטר סולדאטוב - קפטן קופיקין דניאל ספיוואקובסקי - פיוטר איוואנוביץ' בובצ'ינסקי איבן אגפוב - פיוטר איוואנוביץ' דובצ'ינסקי מיכאיל צרישנקו - בעל המלון יבגניה דמיטרייבה - ליזנקה, אשתו של מנילוב פאבל ליובימצב - מנילוב מריה סוקובה - פודוליה איוואנובנה, אשתו של סובאקביץ' אנדריי באטוכאנוב - ארכיבאי דריה בלוסובה - ילדת רחוב סרגיי אפישב - סמל / משמר אולגה לפשינה - אשתו של שפקין דמיטרי פרוקופייב - סטפן טטיאנה יקובנקו - ליזבטה רומן הרדיקוב - פקיד בית המשפט "פרשת הנשמות המתות", במסד הנתונים הקולנועיים IMDb (באנגלית) "פרשת הנשמות המתות", במסד הנתונים הקולנועיים KinoPoisk (ברוסית) "Дело о "Мертвых душах"". Encyclopedia of Russian Cinema. אורכב מ-המקור ב-2018-01-05. נבדק ב-2019-11-19. "Стартует рискованная экранизация Гоголя - "Дело о мертвых душах"". RIA Novosti. Tatiana Khorishilova. ""Мертвые души" одели в "Шинель"". Rossiyskaya Gazeta.
שרלוטה שלזינגר

שרלוטה שלזינגר (בגרמנית: Charlotte Schlesinger;‏ 1909 – 1976) הייתה פסנתרנית ומלחינה יהודייה-גרמנייה. שרלוטה שלזינגר הייתה תלמידתו של פרנץ שרקר בקונסרבטוריון הוך בברלין משנת 1925 מעד 1930. לאחר סיום לימודיה עבדה כעוזרת פרופסור בקונסרבטוריון של וינה עד 1935, אז עברה ללמד בקונסרבטוריון ע"ש צ'ייקובסקי באוקראינה. שלזינגר היגרה לארצות הברית כפליטה בשנת 1938 ולימדה פסנתר בקולג' בלק מאונטיין עד אביב 1949, אז התפטרה עם עוד כמה מחברי הסגל. בהמשך לימדה שנים רבות בבית הספר וילסון למוזיקה ביאקימה, מדינת וושינגטון. פסטיבל אנטארטאופר - מוזיקה קאמרית ולידר - שירים: s ziehen die Reihe lang; Wie hell das Licht mir scheinet; Was hör ich - רסיטל של הרמינה האזלבק (סופרן) שרלוטה שלזינגר, באתר AllMusic (באנגלית) דו"ח מחקר דרומי מס' 8: ספרייה לענייני אמריקה, המרכז לחקר הדרום האמריקאי, קבוצת עבודה של הפקולטה ללימודי הדרום; "הם נמלטו מגרמניה של היטלר ומצאו מקלט בצפון קרוליינה", עמ' 130. אביב 1996 "בלק מאונטיין קולג' של צפון קרוליינה: ניו דיל בהשכלה האמריקאית" 13 בספטמבר 2010 קרן אורל, מאמרים ומסות, "תפוצת עקורי היטלר: מוזיקאים אירופאים כנושאי תמורה תרבותית 8 במרץ 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Janet: Live in Hawaii

Janet: Live in Hawaii (בעברית: ג'נט: הופעה חיה בהוואי) הוא אלבום וידאו של הזמרת-יוצרת האמריקאית, ג'נט ג'קסון. אשר יצא לאור בתאריכים שונים במהלך שנת 2002 באירופה, אוסטרליה וארצות הברית על ידי איגל רוק אנטרטיינמנט. אלבום הווידאו מכיל הופעה חיה של ג'נט בהוואי אשר התקיימה ב-26 בפברואר 2002, במסגרת סיבוב ההופעות שלה "All for You Tour". ההופעה צולמה באצטדיון הלואה שבהוואי. ההופעה התרחשה במסגרת סיבוב ההופעות שנועד לקידום אלבומה All for You, בשנת 2002. ההופעה שודרה יום למחרת בטלוויזיה האמריקאית על ידי רשת HBO ונצפתה על ידי 12 מיליון איש. זו הייתה הפעם השנייה בה הופעה של ג'קסון שודרה בטלוויזיה. אלבום הווידאו יצא לאור לראשונה בבריטניה ב-17 ביוני 2002. שבוע לאחר מכן הוא יצא לאור בשאר אירופה ומאוחר יותר יצא לאור גם באוסטרליה וארצות הברית. ב-14 בנובמבר 2004, יצא יצא אלבום הווידאו לאור מחדש באירופה וארצות הברית ביחד עם אלבום ההופעה של סיבוב ההופעות "The Velvet Rope Tour" ויצא לאור שוב באירופה ב-2005 עם עטיפה שונה. אלבום הווידאו זכה להצלחה כאשר הגיע למעמדות פלטינה בארצות הברית, אוסטרליה וקנדה ואף היה מועמד לפרס אמי. האלבום Janet: Live in Hawaii באתר Discogs DVD.net : Janet Jackson - Live In Hawaii - DVD Review, www.dvd.net.au (ארכיון) Janet Jackson and friends live from Honolulu during "All For You" tour, The Quinnipiac Chronicle (באנגלית) Janet* - Live In Hawaii, Discogs (באנגלית) Janet* - Live In Hawaii, Discogs (באנגלית) Janet* - Live In Hawaii, Discogs (באנגלית) Gold & Platinum, RIAA (באנגלית) ARIA - landing, www.aria.com.au Gold/Platinum, Music Canada (באנגלית) (ארכיון) 一般社団法人 日本レコード協会, www.riaj.or.jp Nielsen Business Media Inc, Billboard, Nielsen Business Media, Inc., 2003-06-14. (באנגלית)
מרתון (חברת הימורים)

מרתון (ברוסית: Марафон) היא חברת הימורים שפועלת בשטחי חבר המדינות. החברה נפתחה ברוסיה באוקטובר 1997 ובשיאה העסיקה למעלה מ-3,900 עובדים (נכון על פי הערכה לשנת 2009). החברה מארגנת הימורים באירועי ספורט, פיננסים ותרבות. מלבד בסניפים, לקוחות החברה מבצעים הימורים באינטרנט. לפני כניסת החוק הפדרלי מספר 244 (שנועד להגביל את שוק ההימורין) לתוקף בשנת 2006, החברה העסיקה 50% משוק ההימורים הרוסי. ב-12 במרץ 2010 הוציא שירות המיסים הפדרלי של הפדרציה הרוסית רישיון מספר 14 לחברת מרתון. ברוסיה, עקב תום הרישיון, חברות הימורים מיום 1 ביולי 2009 פועלות באופן זמני ועליהם להיסגר או להגיע להסדרה בעניין מול הממשל הפדרלי. בקיץ 2011, במקביל לחוק האוסר על ארגון וניהול הימורים עם שימוש בתקשורת, נודע כי מרתון מפסיקה את פעילותה ברוסיה וממשיכה לעבוד באינטרנט תחת רישיון שהונפק באי קוראסאו (באנטילים ההולנדיים). בשנת 2015 חסמה רוסקומנאדזור, רגולרטור האינטרנט הממשלתי, על בסיס החלטת בית משפט 2–1687 / 2013, מספר אתרי הימורים, ביניהם אתר האינטרנט של חברת מרתון. אתר האינטרנט הרשמי של מרתון מרתון, ביישום טלגרם מרתון, ברשת החברתית אינסטגרם מרתון, ברשת החברתית VK מרתון, סרטונים בערוץ היוטיוב מרתון, הבלוג הרשמי Букмекеры в России освоили миллиардные доходы БК Марафон лицензия: информация из 1-х рук "Крупнейшая букмекерская контора в России закрылась". Lenta.ru. "Букмекерская контора «Марафон»". unbet.net. "Роскомнадзор заблокировал крупнейших онлайн-букмекеров России". Чемпионат.com. 2015-10-22. נבדק ב-2016-11-29.
קזינו סוצ'י

קזינו סוצ'י (ברוסית: «Казино Сочи») הוא בית הימורים בעיר סוצ'י הפועל באזור המשחקים "קרסנאיה פוליאנה", שגודלו מגיע לכדי 165 אלף מ"ר ופועל בו גם בית הקזינו "בומרנג". מסעדת הקזינו, "ברונלו", הוכתרה על ידי מגזין Time Out בתור מסעדת הפרימיום הטובה ביותר בעיר והקזינו תואר בתור "הקזינו המפואר ביותר באירופה". הקזינו בסוצ'י נחנך ב-5 בינואר 2017 וכולל 70 שולחנות משחק, 569 מכונות מזל, 10 שולחנות לפוקר. בבית הקזינו פועלות 2 מסעדות, ספה ומתחם אירועים, שמביאים 43,000 מבקרים מדי חודש הקזינו ממוקם במתחם בית המלון מריוט והוא פותח לקראת ההכנות לאירוח אולימפיאדת החורף (2014). הקזינו נבנה בעלות השקעה של 4 מיליארד רובלים (כ-66 מיליון דולר) והוא מופעל על ידי חברת Domain LLC, שהיא המפעילה הבלעדית ברוסיה של בתי הימורים מורשים. אחרי שממשלת רוסיה סגרה למעלה מאלף בתי קזינו ברחבי רוסיה ואסרה על הימורים בכל שטחי המדינה, למעט בארבעה אזורי הימורים ייעודיים (לרבות אזוב-סיטי, מחוז אלטאי ובפרימוריה מחוץ לולדיווסטוק) סוצ'י הפכה לאחד מבתי הקזינו הבודדים שפועלים במערב דרום רוסיה, כשבהמשך הממשלה צפויה לקדם גם הקמת קזינו בחצי האי קרים, סמול לעיר יאלטה. תחנת הרכבת אסטוסדוק נמצאת במרחק של 2 ק"מ מהקזינו ונמל התעופה הבינלאומי של סוצ'י-אדלר נמצא במרחק 45 ק"מ. אתר האינטרנט הרשמי של קזינו סוצ'י (בעברית) [1] מאיר תורג'מן, בטיילת של סוצ'י, באתר "ידיעות אחרונות", 16 ביולי 2017 רותם אלון גלעדי, ‏סוצ'י: לנפוש כמו פוטין במרחק שעתיים טיסה, באתר ‏מאקו‏, 10 בנובמבר 2019 קזינו סוצ'י באתר World Casino Directory.com The government allowed Domain LLC to open casino in Sochi LLC Domain באתר AG Brief ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.